CELEX: 62009CB0519
Language: el
Date: 2009-04-07 00:00:00
Title: Υπόθεση C-519/09: Διάταξη του Δικαστηρίου (πέμπτο τμήμα) της 7ης Απριλίου 2011 [αίτηση του Arbeitsgericht Wuppertal (Γερμανία) για την έκδοση προδικαστικής αποφάσεως] — Dieter May κατά AOK Rheinland/Hamburg — Die Gesundheitskasse [Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινωνική πολιτική — Οργάνωση του χρόνου εργασίας — Οδηγία 2003/88/ΕΚ — Προσωπικό πεδίο εφαρμογής — Ετήσια άδεια συμπίπτουσα χρονικώς με άδεια ασθενείας — Αντισταθμιστική πληρωμή σε περίπτωση ασθενείας — Έννοια του εργαζομένου — Μισθωτοί υποκείμενοι στη ρύθμιση περί της ετήσιας αδείας των δημοσίων υπαλλήλων ( «Dienstordnungsangestellte» )]

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/6
            
         Διάταξη του Δικαστηρίου (πέμπτο τμήμα) της 7ης Απριλίου 2011 [αίτηση του Arbeitsgericht Wuppertal (Γερμανία) για την έκδοση προδικαστικής αποφάσεως] — Dieter May κατά AOK Rheinland/Hamburg — Die Gesundheitskasse
   (Υπόθεση C-519/09) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Κοινωνική πολιτική - Οργάνωση του χρόνου εργασίας - Οδηγία 2003/88/ΕΚ - Προσωπικό πεδίο εφαρμογής - Ετήσια άδεια συμπίπτουσα χρονικώς με άδεια ασθενείας - Αντισταθμιστική πληρωμή σε περίπτωση ασθενείας - Έννοια του εργαζομένου - Μισθωτοί υποκείμενοι στη ρύθμιση περί της ετήσιας αδείας των δημοσίων υπαλλήλων («Dienstordnungsangestellte»))
   2011/C 211/10
   Γλώσσα διαδικασίας: η γερμανική
   
      Αιτούν δικαστήριο
   
   Arbeitsgericht Wuppertal
   
      Διάδικοι στην υπόθεση της κύριας δίκης
   
   Dieter May
   
      κατά
   
   AOK Rheinland/Hamburg — Die Gesundheitskasse
   
      Αντικείμενο
   
   Αίτηση εκδόσεως προδικαστικής αποφάσεως — Arbeitsgericht Wuppertal — Ερμηνεία των άρθρων 1, παράγραφος 3, καθώς και 7, παράγραφοι 1 και 2, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (EE L 299, σ. 9) — Αξίωση αποζημιώσεως λόγω μη εξαντλήσεως της ετήσιας άδειας του ενδιαφερόμενου για λόγους ασθένειας — Προσωπικό πεδίο εφαρμογής της οδηγίας 2003/88/ΕΚ — Μισθωτοί των οργανισμών κοινωνικής ασφάλειας (Dienstordnungsangestellte) που ασκούν καθήκοντα παρόμοια με εκείνα των δημοσίων υπαλλήλων και υπόκεινται στις ρυθμίσεις περί του χρόνου εργασίας των δημοσίων υπαλλήλων
   
      Διατακτικό
   
   Στο άρθρο 7, παράγραφοι 1 και 2, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, πρέπει να δοθεί η ερμηνεία ότι η έννοια του «εργαζομένου» περιλαμβάνει έναν υπάλληλο απασχολούμενο με σύμβαση ιδιωτικού δικαίου σε δημόσιο οργανισμό του τομέα της κοινωνικής ασφάλειας και υπαγόμενο, ιδίως όσον αφορά το δικαίωμά του ετήσιας αδείας μετ’ αποδοχών, στους κανόνες που ισχύουν για τους δημοσίους υπαλλήλους.
   
      (1)  ΕΕ C 80 της 27.3.2010.